PROCES-VERBAL nr. 3
al şedinţei de lucru din data de 11.07.2013, ora 14:00, privind discutarea propunerilor şi obiecţiilor asupra proiectului documentului normativ-tehnic în domeniul securităţii  

      industriale NRS „Modul de eliberare a certificatului de expertiză şi conţinutul 
          raportului de control, emis de către laboratorul de control distructiv sau nedistructiv”.

 A prezidat: Dna  Larisa Sloninova  consultant principal al Direcţiei   supraveghere   

                                                           tehnică  şi   securitate industrială din cadrul   

                                                           Ministerului Economiei (ME)

   Au participat:

	Dl Sergiu Gogu
	şef  Direcţie instalaţii sub presiune şi mecanisme de ridicat din cadrul IPSSTOIP;

	Dl Alexei Prohorciuc

Dl Vladimir Cravciuc

Dl Oleg Postovanu 

Dl Octavian Şeptelici
Dl Dumitru David
	şef secţie expertiză securitate industrială al Î.S. „Centrul Tehnic pentru Securitate Industrială şi Certificare” (CTSIC);
specialist coordonator din cadrul CTSIC;
şef laborator al S.R.L. „Moldovatransgaz”;
inginer superior tehnic al S.A. „CET-2 Chişinău”;
director al S.A.”Energoservice”.


S-a discutat:  

Dna Larisa Sloninova a anunţat că, şedinţa este convocată în legătură cu proiectul documentului normativ-tehnic în domeniul securităţii industriale NRS „Modul de eliberare a certificatului de expertiză şi conţinutul raportului de control, emis de către laboratorul de control distructiv sau nedistructiv”. Pentru definitivarea documentului menţionat este necesar ca, fiecare membru al Grupului de lucru să-şi expună propunerile şi obiecţiile la cap. IV. Ceneralităţi, V. Metodele şi tipurile controlului distructiv sau nedistructiv, VI. Procedura de prelungire a termenilor de exploatare a instalaţiilor tehnice şi sistemelor tehnologice cu termenul normativ de exploatare depăşit, VII. Elaborarea raportului de control emis de către laboratorul de control, VIII. Întocmirea şi înregistrarea rezultatelor raportului de expertiză şi la cap. IX. Eliberarea certificatului de expertiză, care au fost înaintate de A. Prohorciuc.
        Dl O. Postovanu a propus ca, în cap. VI. Procedura de prelungire a termenilor de exploatare a instalaţiilor tehnice şi sistemelor tehnologice cu termenul normativ de exploatare depăşit, să fie întrodus şi termenul de exploatare sau de garanţie pentru instalaţiile tehnice şi sisteme tehnologice exploatate la obiectele industriale periculoase.         A mai comunicat că, în Ucraina, în documentele normative este indicat termenul de exploatare a instalaţiilor, după ce expiră termenul instalaţiile nu pot fi exploatate, sînt periculoase. 
        Dna L. Sloninova a menţionat că, conform prevederilor art. 9, alin. (1) şi (2) al Legii nr. 116 din 18.05.2012 „Privind securitatea industrială a obiectelor industriale periculoase”(Monitorul Oficial al R.M., 2012, nr. 135-141, art. 445), toate obiectele industriale periculoase cu termenul normativ de exploatare depăşit sînt supuse evaluării privind siguranţa în procesul de exploatare de către organismul de expertiză acreditat în domeniul securităţii industriale, care sînt în drept să decidă termenul de exploatare a instalaţiilor şi sistemelor tehnologice cu eliberarea raportului sau a certificatului de expertiză. 

        Dl A. Proharciuc a propus de stabilit forma Raportului de control conform cap. VII. Elaborarea raportului de control emis de către laboratorul de control 
        Dl O. Postovanu a ridicat  întrebarea referitor la instalaţiile tehnice şi sistemele tehnologice la care raportul de control este negativ. 
        Dl A. Proharciuc a comunicat că modificarile vor fi întroduse în documentul normativ-tehnic RG 35-01-72 :2006 „Modul de prelungire a termenului de exploatare  a instalaţiilor tehnice  şi construcţiilor la obiectele industriale periculoase”, care este întrodus în Programul de revizuire şi/sau modificare a documentelor normativ-tehnice în domeniul securităţii industriale, aprobat prin Ordinul Ministerului Economiei nr. 161 din 24 octombrie 2012 „Cu privire la crearea Grupului de lucru în domeniul securităţii industriale”.
        Dna L. Sloninova a ţinut să menţioneze că, va întroduce toate obiecţiile şi propunerile înaintate de Grupul de lucru pentru a fi finalizat proiectul documentului normativ-tehnic în domeniul securităţii industriale menţionat şi transmis prin poşta electronică fiecărui membru al Grupului de lucru .
Ca rezultat al şedinţei de lucru s-a decis:
Varianta finală a proiectului documentului normativ-tehnic în domeniul securităţii industriale NRS „Modul de eliberare a certificatului de expertiză şi conţinutul raportului de control, emis de către laboratorul de control distructiv sau nedistructiv” va fi expediat membrelor Grupului de lucru prin intermediul poştei electronice.

